Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 343/13/4403	Nitra, 5.5.2014
EEČ : 2-32-152-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletého XXXXX, nar. XXXXX, bytom u matky XXXXX v XXXXX, hoci má k tomuto vyživovaciu povinnosť priamo zo Zákona o rodine a na základe  rozsudku Okresného súdu v XXXXX sp. zn. XXXXX zo dňa 18.02.2010, právoplatného dňa 14.03.2010, je povinný platiť výživné mesačne vo výške 70,- Eur do rúk matky vždy do 15. dňa každého mesiaca dopredu, od 19.07.2011 si túto povinnosť riadne neplnil a tak ku dňu 10.04.2014 po čiastkových úhradách dlhoval na výživnom sumu vo výške 140,- Eur, 

lebo zanikla trestnosť činu.

Odôvodnenie:
Vyšetrovateľ Okresného riaditeľstva PZ Úrad justičnej a kriminálnej polície XXXXX uznesením sp. zn. XXXXX zo dňa 19.05.2013 podľa § 199 odsek 1 Trestného poriadku začal trestné stíhanie vo veci prečinu zanedbania povinnej výživy podľa § 207 odsek 1, odsek 3 písmeno b) Trestného zákona  a následne vyšetrovateľ Krajského riaditeľstva PZ Odbor kriminálnej polície XXXXX uznesením sp. zn. XXXXX zo dňa 03.02.2014 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX riadne neprispieval na výživu svojho syna v období od 19.07.2011 a ku dňu 10.04.2014 po čiastkových úhradách dlhoval na  výživnom sumu vo výške 140,- Eur.
Z výpovede svedkyne XXXXX  č.l. 31-34 sp. zo dňa 10.04.2014 vyplýva, že obvinený XXXXX jej dlh na výživnom vo výške 140,- Eur dňa 06.04.2014 osobne odovzdal a k uvedenému dňu na výživnom nič nedlhuje.
 Z výpovedí svedkyne aj zo dňa 14.11.02013 č.l. 17-23 sp. a zo dňa 03.02.2014 č.l. 25-29 nevyplýva, že by neplnenie vyživovacej povinnosti obvineným malo trvalo nepriaznivé následky. 
Na č.l. 24, 30 a 35 sp. sa nachádzajú fotokópie poštových poukazov preukazujúcich uhrádzanie výživného obvineným v období od 29.01.2013 do 30.03.2014, v ktorom zaplatil na výživnom sumu spolu vo výške 2.170,- Eur, pričom svedkyňa XXXXX pri poslednom výsluchu dňa 10.04.2014 potvrdila, že jej obvinený dňa 06.04.2014 osobne odovzdal výživné v sume 140,- Eur, teda spolu na výživnom zaplatil sumu vo výške 2.310,- Eur, ktorá predstavuje výživné za obdobie 33 mesiacov (od 19.07.2011 k 10.04.2014). 
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 19.07.2011 do 10.04.2014 dodatočne splnil v plnej výške, rozhodla som tak, ako je to uvedené vo výrokovej časti tohto uznesenia.

Poučenie:
P o u č e n i e: Proti tomuto uzneseniu  je prípustná sťažnosť, ktorú je možné podať do troch dní od jeho doručenia na Okresnú prokuratúru v Nitre.
                         Sťažnosť má odkladný účinok.

Mgr. Erika Kučerová
prokurátorka